 1 Ihe E Mere 28  Devid wee kpọkọta ndị isi niile nke Izrel, ndị isi nke ebo dị iche iche na ndị isi nke ìgwè dị iche iche na-ejere eze ozi na ndị isi nke otu puku otu puku ndị agha na ndị isi nke otu narị otu narị ndị agha na ndị isi nke ndị na-elekọta ngwongwo na anụ ụlọ niile nke eze na ụmụ ya, tinyere ndị na-eje ozi nobí eze na ndị dike, ọbụna dimkpa ọ bụla bụ dike, na Jeruselem.Devid bụ eze wee bilie ọtọ kwuo, sị:Ezi Chineke wee sị m, Ị gaghị ewuru aha m ụlọ; nihi na ị bụ onye agha, ị wụfuwokwa ọbara.Jehova bụ Chineke Izrel wee si nụlọ nna m dum họrọ m ịbụ eze Izrel ruo mgbe a na-akaghị aka; nihi na ọ bụ Juda ka ọ họọrọ ịbụ onye ndú. A bịakwa nụlọ Juda, ọ họọrọ ụlọ nna m. Netiti ndị nna m mụrụ, o nwere mmasị nebe m nọ, ime ka m bụrụ eze Izrel dum;nime ụmụ m niile nihi na Jehova nyere m ọtụtụ ụmụ ọ họọrọ Sọlọmọn nwa m ịnọkwasị nocheeze nke alaeze Jehova ịchị Izrel.Ọ sịkwara m, Ọ bụ Sọlọmọn nwa gị ga-ewu ụlọ m na ogige m; nihi na ahọrọwo m ya ka ọ bụrụ nwa m, mụ onwe m ga-abụkwa nna ya.M ga-eme ka ọbụbụeze ya guzosie ike ruo mgbe a na-akaghị aka ma ọ bụrụ na ọ ga-ekpebisi ike idebe ihe m nyere niwu na mkpebi ikpe m, dị ka ọ na-eme taa.Ugbu a, nihu Izrel dum, bụ ọgbakọ Jehova, nakwa ná ntị Chineke anyị, lezienụ anya chọọ ihe niile Jehova bụ Chineke unu nyere niwu, ka unu wee nweta ezi ala ahụ ma nyefee ya ụmụ unu bụ ndị ga-anọchi unu dị ka ihe nketa ruo mgbe a na-akaghị aka.Ma gị onwe gị, Sọlọmọn nwa m, mara Chineke nke nna gị, jirikwa obi gị dum na mkpụrụ obi jupụtara naṅụrị jeere ya ozi; nihi na Jehova na-enyocha obi niile, ọ na-amatakwa ihe niile mmadụ na-eche nechiche. Ọ bụrụ na ị chọọ ya, ọ ga-ekwe ka ị chọta ya; ma ọ bụrụ na ị hapụ ya, ọ ga-ajụ gị ruo mgbe ebighị ebi.Nihi na, lee, Jehova ahọrọwo gị ka i wuoro ya ebe nsọ. Nwee obi ike, meekwa ihe.Devid wee nye Sọlọmọn nwa ya ụkpụrụ nke ihe owuwu ụzọ mbata na nke ụlọ ya dị iche iche nakwa ụlọ nkwakọba ihe ya na ọnụ ụlọ ya ndị ga-adị nelu na ọnụ ụlọ ime ya ndị ga-agba ọchịchịrị na ụlọ a ga-adọba ihe mkpuchi mmehie;ọbụna ụkpụrụ ihe owuwu nke ihe ọ bụla o nwetara site nike mmụọ nsọ banyere ogige ụlọ Jehova nakwa banyere ụlọ iri ihe niile ndị a ga-enwe gburugburu ya, banyere ebe nkwakọba akụ ndị ga-adị nụlọ ezi Chineke nakwa banyere ụlọ a na-akwakọba akụ ndị e doro nsọ;o nyekwara ya ntụziaka banyere otú a ga-esi hazie ndị nchụàjà na ndị Livaị nìgwè nìgwè nakwa banyere ọrụ niile a ga-arụ nụlọ Jehova nakwa banyere arịa niile a ga-eji na-eje ozi nụlọ Jehova;o nyekwara ntụziaka banyere otú ọlaedo ga-aha nịdị arọ, bụ ọlaedo a ga-eji mee arịa niile a ga-eji na-arụ ọrụ dị iche iche nakwa banyere arịa niile a ga-eji ọlaọcha mee dị ka ịdị arọ ha kwesịrị ịdị, bụ arịa niile a ga-eji na-arụ ọrụ dị iche iche;nakwa ịdị arọ nke ihe ndọba oriọna ọlaedo na oriọna ọlaedo ha, dị ka ịdị arọ nke ihe ndọba oriọna dị iche iche na oriọna ha kwesịrị ịdị, nakwa banyere ihe ndọba oriọna ọlaọcha dị ka ịdị arọ nke ihe ndọba oriọna na oriọna ya kwesịrị ịdị, dị ka ihe a ga-eji ihe ndọba oriọna dị iche iche na-eme si dị;nakwa otú ọlaedo a ga-eji rụọ tebụl achịcha a na-edo nusoro ga-aha nịdị arọ. O nyekwara ntụziaka banyere tebụl dị iche iche, nakwa banyere ọlaọcha a ga-eji rụọ tebụl ọlaọcha;nakwa banyere ndụdụ na ọkwá na nnukwu iko ndị a ga-eji ọlaedo a na-agwaghị agwa mee. O nyekwara ntụziaka banyere obere ọkwá ọlaedo dị ka ịdị arọ nke obere ọkwá dị iche iche kwesịrị ịdị, nakwa banyere obere ọkwá ọlaọcha dị ka ịdị arọ nke obere ọkwá dị iche iche kwesịrị ịdị;nakwa banyere ebe ịchụàjà nke ihe nsure ọkụ na-esi ísì ụtọ nke a ga-eji ọlaedo a nụchara anụcha mee dị ka ịdị arọ ya kwesịrị ịdị, nakwa banyere ihe nnọchianya ụgbọ ịnyịnya, ya bụ, cherọb ọlaedo ndị nku ha ga-agbasapụ agbasapụ wee kpuchie igbe ọgbụgba ndụ Jehova.O mere ka m ghọta ihe a dum site nide ya ede, site naka Jehova nke dị nahụ m, ọbụna maka ọrụ niile dị nụkpụrụ ihe owuwu a.Devid wee gaa nihu ịgwa Sọlọmọn nwa ya, sị: Nwee obi ike, dị ike, meekwa ihe. Atụla egwu, atụkwala ụjọ, nihi na Jehova Chineke, bụ Chineke m, nọnyeere gị. Ọ gaghị agbahapụ gị, ọ gaghịkwa ahapụ gị ruo mgbe a rụchara ọrụ dum metụtara ozi ụlọ Jehova.Lee, i nwere ìgwè dị iche iche nke ndị nchụàjà na ndị Livaị maka ozi niile a ga-eje nụlọ ezi Chineke; nọrụ a dum, i nwere onye ọ bụla dị njikere bụ onye nwere nkà ije ozi a dum, tinyekwara ndị isi na mmadụ niile, ime ihe niile ị ga-ekwu. 